# **I Mērķis**

VSIA “Latvijas Vides, ģeoloģijas un meteoroloģijas centra” (turpmāk – LVĢMC) Privātuma politikas (turpmāk – Politika) mērķis ir sniegt datu subjektam - fiziskajai personai - informāciju par personas datu apstrādes nolūkiem, tiesisko pamatu, personas datu saņēmēju kategorijām, datu glabāšanas ilgumu un drošību, kā arī datu subjekta tiesībām.

# **II Lietošanas/darbības sfēra**

LVĢMC piemēro Politikā ietvertos principus, veicot LVĢMC veikto personas datu apstrādi, t.sk. pārziņā esošajās - tīmekļa vietnē <https://videscentrs.lvgmc.lv/> un mobilajā lietotnē meteo.lv nodoto personas datu apstrādi.

# **III Vispārīgi**

# LVĢMC nodrošina, ka datu subjekta personas dati tiek aizsargāti, ņemot vērā Politikā iekļautos noteikumus un ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības. LVĢMC apņemas veikt visus nepieciešamos pasākumus, lai datu subjekta dati būtu konfidenciāli un droši uzglabāti. Privātuma politikā tiek izmantoti Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgādatu aizsardzības regula) un Fizisko personu datu apstrādes likumā noteiktie termini.

Šī Politika attiecas uz ikvienu datu subjektu, kuru personas dati tiek apstrādāti.

# **IV Pamatdaļa**

## **Datu pārzinis**

Datu pārzinis Valsts sabiedrība ar ierobežotu atbildību ,,Latvijas Vides, ģeoloģijas un meteoroloģijas centrs”, reģistrācijas Nr.50103237791, juridiskā adrese: Latgales iela 165, Rīga, LV – 1019 (turpmāk – LVĢMC/ Pārzinis).

## **Personas datu apstrādes nolūki un tiesiskais pamats**

* 1. LVĢMC apstrādā datu subjekta personas datus šādiem nolūkiem:
		1. potenciālo darbinieku atlasei, saņemot datu subjekta Curriculum Vitae un pieteikumu (leģitīma interese, uz datu subjekta piekrišanas pamata);
		2. personāla vadība (leģitīma interese, uz normatīvo aktu regulējuma pamata);
		3. grāmatvedības uzskaite (normatīvo aktu regulējums);
		4. īpašuma pārdošanas un īpašuma nomas darījumu noformēšanai, un pakalpojumu sniegšanai (līgumattiecību nodibināšanai un līgumsaistību izpildei, uz datu subjekta piekrišanas);
		5. publisko iepirkumu veikšana (līgumattiecību nodibināšanai un līgumsaistību izpildei, uz datu subjekta piekrišanas, uz normatīvo aktu regulējuma pamata);
		6. drošības nodrošināšanai LVĢMC telpās un teritorijā tiek veikta videonovērošana (leģitīma interese drošības nodrošināšanai);
		7. apmeklētāju personas datu fiksēšana apmeklētāju kontrolei (leģitīma interese, normatīvo aktu regulējums);
		8. dokumentu arhivēšana (leģitīma interese, normatīvo aktu regulējums);
		9. informācijas sistēmu pārvaldība (leģitīma interese, deleģējums, normatīvo aktu regulējums);
		10. normatīvajos aktos noteikto pakalpojumu sniegšanai un LVĢMC funkciju nodrošināšanai, tajā skaitā, iesniegumu izskatīšana, izziņu sniegšana, pieprasījuma, laboratorijas pakalpojumu nodrošināšana u.c. (leģitīma interese, normatīvo aktu regulējums, uz datu subjekta piekrišanas pamata);
		11. attālinātie novērojumi vai fotofiksācija monitoringa veikšanai, kvalitātes kontrolei un drošības nodrošināšanai (deleģējums, normatīvo aktu regulējums);
		12. dalībai projektos (leģitīma interese, normatīvo aktu regulējums).
	2. LVĢMC organizēto pasākumu laikā var tikt veikta foto attēlu un video ierakstu uzņemšana sabiedrības informēšanas un LVĢMC vēstures arhīva veidošanas nolūkā.
	3. LVĢMC ēkās, apsaimniekotajās teritorijās un objektos var tikt veikta foto attēlu un video ierakstu uzņemšana, lai novērstu vai atklātu noziedzīgus nodarījumus saistībā ar īpašuma aizsardzību un personu vitāli svarīgu interešu, tajā skaitā dzīvības un veselības, aizsardzību.

## **Personas datu aizsardzība un glabāšanas ilgums**

* 1. Personu dati ir ierobežotas piekļuves informācija, kurai piekļūt var tikai tie darbinieki, kuriem ir pilnvarojums, vai šādu rīcību paredz amata pienākumi. Darbinieki, uzsākot darba tiesiskās attiecības, paraksta darba līgumu, kurā ir sadaļa par konfidencialitāti, lai aizsargātu datu subjekta tiesības.
	2. Personas dati tiek apstrādāti tikai iepriekš minētajiem nolūkiem un tikai tik ilgi, cik tas ir nepieciešams iepriekš norādīto nolūku sasniegšanai, LVĢMC interešu aizsardzībai, vai atbilstoši normatīvajos aktos noteiktajam termiņa ierobežojumam. Pēc datu izmantošanas un glabāšanas termiņa beigām personas dati tiek dzēsti, iznīcināti vai arhivēti.

## **Personas datu saņēmēju kategorijas**

* 1. Personas dati var tikt nodoti trešajām personām tikai tādā apmērā un veidā, kā tas ir noteikts Politikā noteikto mērķu sasniegšanai, un ciktāl LVĢMC ir tiesības vai pienākums to darīt saskaņā ar normatīvajiem aktiem vai ar datu subjekta noslēgto līgumu:
		1. valsts un pašvaldību institūcijām, kā arī tiesām un tiesībsargājošajām institūcijām normatīvo aktu prasību izpildei;
		2. organizācijām un institūcijām līguma izpildes ietvaros;
		3. atsevišķos gadījumos par personas datu apstrādātājiem var tikt piesaistīti pakalpojumu sniedzēji, kuri garantē īstenot atbilstošus tehniskos un organizatoriskos pasākumus tādā veidā, lai apstrādē nodrošinātu datu subjektu tiesību aizsardzību atbilstoši normatīvo aktu prasībām.

## **Personas datu nodošana ārpus ES/EEZ**

Personas dati netiek nodoti ārpus Eiropas Savienības vai Eiropas Ekonomikas zonas, ja vien tas nav nepieciešams pakalpojuma izpildei, un šādā gadījumā tiks nodrošinātas atbilstošas drošības garantijas saskaņā ar Vispārīgo datu aizsardzības regulu.

## **Datu subjekta tiesības**

* 1. Datu subjektam ir tiesības:
		1. saņemt no LVĢMC apstiprinājumu par to, tiek vai netiek apstrādāti datu subjekta personas dati, ja vien datu subjekta rīcībā jau nav attiecīgā informācija;
		2. atbilstoši normatīvajiem aktiem pieprasīt datu subjekta datu labošanu, dzēšanu un apstrādes ierobežošanu, iebilst pret datu apstrādi, kā arī atsaukt piekrišanu, neietekmējot apstrādes likumību, kuras pamatā ir pirms atsaukuma sniegta piekrišana;
		3. iesniegt sūdzību uzraudzības iestādei – Datu valsts inspekcijai.
	2. LVĢMC veic saziņu ar datu subjektu, izmantojot datu subjekta norādīto kontaktinformāciju (telefona numuru, e-pasta adresi, korespondences adresi).
	3. Ja datu subjekta tiesības uz personas datu aizsardzību primsšķietami ir pārkāptas, datu subjekts ir tiesīgs iesniegt pieprasījumu/sūdzību LVĢMC vadībai un/vai personas datu uzraudzības iestādei – Datu valsts inspekcijai.
	4. Saņemot pieprasījumu par savu tiesību īstenošanu, LVĢMC vispirms pārliecināsies par iesniedzēja identitāti, kā arī, ja tas nepieciešams, izmantos savas tiesības lūgt iesniegt papildu informāciju, izvērtēs pieprasījumu un izpildīs to saskaņā ar normatīvajiem aktiem.

## **Personas datu aizsardzība**

* 1. LVĢMC nodrošina, pastāvīgi pārskata un uzlabo personu datu aizsardzības pasākumus, lai aizsargātu personas datus no nesankcionētas piekļuves, nejaušas nozaudēšanas, izpaušanas vai iznīcināšanas. Lai to nodrošinātu, LVĢMC izmanto atbilstošas tehniskās un organizatoriskās prasības.
	2. LVĢMC rūpīgi izvērtē visus pakalpojuma sniedzējus, kas LVĢMC vārdā un uzdevumā apstrādā personas datus, kā arī nosaka, lai pakalpojuma sniedzēji (personas datu apstrādātāji) pielieto atbilstošus drošības pasākumus, lai personas datu apstrāde notiktu atbilstoši LVĢMC deleģējumam un normatīvo aktu prasībām.
	3. Iespējami augsta riska personas datu drošības incidenta gadījumā, LVĢMC par to ziņo attiecīgajam datu subjektam, ja tas iespējams, vai publicē informāciju LVĢMC tīmekļa vietnē vai citādā iespējamā veidā.
	4. LVĢMC īsteno un uztur atbilstošus administratīvus, fiziskus, tehniskus un organizatoriskus pasākumus, lai aizsargātu datu subjekta sniegtos personas datus pret nejaušu vai nelikumīgu nosūtīto, uzglabāto vai citādi apstrādāto personas datu iznīcināšanu, nozaudēšanu, pārveidošanu, neatļautu izpaušanu vai piekļuvi tiem.

## **Kontaktinformācija**

* 1. Datu subjektam ir tiesības iesniegt iesniegumu, norādot jautājumus, komentārus, informāciju par LVĢMC Privātuma politiku:
		1. sūtot e-pasta vēstuli uz lvgmc@lvgmc.lv;
		2. zvanot uz tālruņa Nr. +371 67032600;
		3. sūtot vēstuli uz juridisko adresi: Latgales iela 165, Rīga, LV – 1019.
	2. Sazināties ar LVĢMC datu aizsardzības speciālistu – personasdati@ lvgmc.lv
	3. LVĢMC veic saziņu ar datu subjektu, izmantojot datu subjekta norādīto kontaktinformāciju (telefona numuru, e-pasta adresi, korespondences adresi).

## **Noslēguma jautājumi**

Privātuma politika tiek pārskatīta ne retāk kā reizi 3 (trīs) gados un pēc nepieciešamības aktualizēta.